Eva-Maria Kurz

D **Eva-Maria Kurz** (* 17. Mai 1944 z Stuagert; † 17. Novämber 2023) isch e dytschi Bsicholoogi, Schauspiileri un Heerspiil- un Heerbuechsprächeri.

## Lääbe
Noch em Abituur 1963 am Hölderlin-Gimnaasium z Stuagert het d Eva-Maria Kurz zeerscht Mediziin an dr Uniwersiteet Dibenga studiert un isch no zwai Semeschter zum Stuudiegang Bsichology gwägslet. Anne 1974 het si ire Stuudium mit em Diploom abgschlosse. Derno het si si zur Kliinische Bsycholoogi un Familietherapeuti (Sischteemischi Therapy) wyterbildet. Zwische 1975 un 1983 het si ne Feschtaastellig as Bsichoologi an dr Uniwersiteet Dibenga ghaa. As Tutoori het si no de Bewooner*ne vum Studäntedoorf Waldhäuser Oscht gluegt, wu si sälber syt 1975 in aim vu dr Woonhyyser gläbt het, as diräkti Aalaufstell fir Studänte*ne, wu in perseenligi Schwiirigkaite groote sin. Iri Stell isch im Rame vu Spaarmaaßname gchindet woore, drotz ass es allo no Bsicholoogi bryycht het, wie d Regionaalbrässe gschriibe het.

No dr Chindigung isch d Kurz 1983 uf Berlin zooge, het aafnags in verschiidene Funkzioone an Off-Theater gschafft un het en Uusbildig as Schauspiileri aagfange. Dr Uusschlaag fir iri beruefligi Neiorientierig hän Theateraarbete vum Klaus Michael Grüber un em George Tabori gee, vor allem e Hoschpitanz an dr Freie Volksbiini Berlin bi Broobe vum Klaus Michael Grüber zue *Sechs Personen suchen einen Autor* vum Pirandello. Anne 1985 het d Kurz dr Rosa von Praunheim chännegleert, het in sällem sym Film *Ein Virus kennt keine Moral* (1986) aini vu dr Hauptrolle as Klatsch-Repoortern Carola Schurksch ibernuu un het doodermit dr Grundstai glait fir iri Laufbaan as Schauspiileri. D Kurz isch em Rosa von Praunheim verbunde bliibe un het als mit iim zämmegschafft, z.&nbsp;B. bi *Anita – Tänze des Lasters* (1987), *Rosas Höllenfahrt* (2009) un andere Brodukzioone.

Au mit de Reschiseer Christoph Schlingensief, Jörg Buttgereit un Arend Agthe het si meefach zämmegschafft.

Im Film *Faust* vum russische Reschiseer Alexander Sokurow, wu 2011 bi de Filmfeschtspiil vu Venedig dr Guldeni Leeb iiberchuu het, het d Kurz d Roll vu dr Chechi vum Faust ibernuu, wu dr Sokurow äxtra fir sii gschriibe ghaa het.

Uußer in Kinofilm het d Eva-Maria Kurz syt aafangs 1990er-Joor au in iiber 100 Fäärnseebrodukzioone mitgspiilt, un au in Chuurfilm, Musik- un Webvideo. Paralleel zue ire Aarbet bi Film un Fäärnsee isch si all Ritt au uf Theaterbiine ufdrätte (Berliner Off-Theater, Komödie Kassel, Das Theater an der Effingerstrasse Bärn u.&nbsp;a.).

D Kurz het au as Sprächeri in Heerspiil un Heerbiecher gschafft, fir Audioguide, Videospiil un bi Lääsige.

Si isch Mitgliid vu dr Dytsche Filmakademy gsii.

Am 17. Novämber 2023 het d Eva-Maria Kurz d Auge fir alliwyyl zuegmacht. Dr Tagesspiegel het gschriibe, ass si wäge ere Chranket dr assischtiert Suizid gweelt heeb. Vu dr Dytsche Filmakademy het s e Nooruef uf si gee, wu dr Rosa von Praunheim ire ne Gediicht gwidmet het.

## Uusglääseni Filmografy
### Kino

### Fäärnsee

## Uusglääseni Theaterrolle
* 1984: Tiger-Theater Berlin, *Stefan Zweig: Die Welt von Gestern,* Reschy: Jorge Reis, Rolle: Friederike Zweig
* 1993: Schoko-Laden Berlin, *Bettina Weber: Tabu-la-rasa,* Reschy: Bettina Weber, Rolle: Elisabetha
* 1994: Stükke-Theater Berlin, *Philip Ridley: Die schnellste Uhr im Universum,* Reschy: Donald Berkenhoff, Rolle: Cheetah Bee
* 1994: Zan Pollo Theater Berlin, *Friederike Roth: Erben und Sterben*, Reschy: Ilona Zarypow, Rolle: Die Alte
* 1998: Theater am Kurfürstendamm Berlin, *Curth Flatow: Ein gesegnetes Alter,* Reschy: Jürgen Wölffer, Rolle: Frau Glaser
* 2001: Das Theater an der Effingerstrasse, Bern, *Albert Camus: Das Missverständnis,* Reschy: Markus Keller, Rolle: Die Mutter
* 2002: Komödie Kassel, *Cecil Stevens: Ich hol mal eben Zigaretten,* Reschy: Axel Hinz, Rolle: Conny
* 2009: Kölner Theaternacht, *Stefan Aretz: Blinde Passagiere*, Reschy: Stefan Aretz, Rolle: Siggi
* 2009: Das Theater an der Effingerstrasse, Bern: *Friedrich Dürrenmatt: Das Versprechen,* Reschy: Markus Keller, Rolle: Frau Schrott
* 2010: Schauspielhaus Salzburg: *Friedrich Dürrenmatt: Das Versprechen,* Reschy: Markus Keller, Rolle: Frau Schrott
* 2018–2020: Theaterdiscounter Berlin: *Dein Gesicht ist eine wunderbare Bühne für mein Drama*, Reschy: Malte Schlösser

## Uusglääseni Heerspiil un Heerbiecher
* 2007: Stella Luncke/Josef Maria Schäfers: *American Overflow,* Reschy: Stella Luncke/Josef Maria Schäfers (Heerspiil – SWR)
* 2010: Blanca Busquets: *Die Woll-Lust der Maria Dolors* (Heerbuech – Der Hörverlag DHV)
* 2011: Marianne Zückler: *Die Läuferin (Leslie),* Reschy: Andrea Getto (Heerspiil – RBB/NDR)
* 2013: *Die Playmos – Der Ball im Prinzessinnen-Schloss,* Reschy: Florian Fickel
* 2013: Emil M. Cioran: *Vom Nachteil, geboren zu sein,* Reschy: Kai Grehn (Heerspiil – SWR)
* 2015: David Gieselmann: *Vulkan – Untergang der westlichen Zivilisation,* Reschy: Alexander Schuhmacher (Heerspiil – Deutschlandfunk Kultur)
* 2015: Thomas Ladenburger: *Al Halqa – Die letzten Erzähler,* Reschy: Thomas Ladenburger (Heerbuech)
* 2018: *Die Drei Fragezeichen Kids – Rätselfalle* (Heerspiil)
* 2018: Rusalka Reh: *Pizzicato Wundergeige* (Chinderheerspiil), Reschy: Robert Schoen (rbb)
* 2020: Stella Luncke/Josef Maria Schäfers: *Unrentabel – Künstler oder Rentner?* (Heerspiil SWR2)
* 2022: Anna Böhm: *Die Weihnachtstanne* (Chinderheerspiil), Reschy: Giuseppe Maio (Deutschlandfunk Kultur)
* 2022 Rimini Protokoll: *[https://www.rimini-protokoll.de/website/de/project/the-walks The Walks, Episode 10: Spielplatz]* (Audiowalk fir Bsuecher*ne vun eme Spiilblatz in dr App The Walks)

## Weblink
* Websyte vu dr Eva-Maria Kurz
* 
* 
*  (mit Fotogalerie)
* 
* 

## Fueßnote